Franciscus-Iosephus Wuermeling
Franciscus-Iosephus (Theod.: Franz-Josef) Wuermeling (natus 8 Novembris 1900 Berolini, mortuus 7 Martii 1986 Monasterii) vir publicus Germaniae et sodalis Christianae Democraticae Unionis Germaniae erat.

Iuventus Munusque 
Origo familiae Westfalia erat. Pater minister publicus superior Berolinum venit et diu legatus senatus terrae Borussiae factionis Centri erat. Anno 1919 praeses superior Vestfaliae Monasterii factus est. Franciscus-Iosephus ipse gymnasia Berolini atque Warburgi frequentabat atque 1918 maturitatem adeptus est. Tum brevi tempore Bello Orbis Terrarum I miles interfuit. Deinde Monasterii, Hamburgi atque Friburgi Brisgoviae iurisprudentiae et oeconomiae studebat. Anno 1921 doctor rerum politicarum promotus anno 1922 primam, 1925 secundam probationem accepit atque ab anno 1926 minister publicus in administerio Borussiae rerum internarum laboravit. Annis 1931 - 1938 in administratione provinciae Cassalae laboravit. Deinde ab Nazistis propter sententias politicas suas munere solutus est. Tum ad usque annum 1947 pro fabrica bituminis basanitisque laboravit.

Cursus honorum 
Wuermeling ab anno 1945 sodalis CDU factus est. Annis 1946 - 1951 Wuermeling legatus senatus terrae Rhenaniae-Palatinatus fuit et annis 1947 - 1949 secretarius statalis in administerio internarum rerum eius terrae. Eo anno primo legatus Dietae Foederalis Germaniae electus est atque tum ad annum 1951 secretarii statalis munus in Officio Cancellarii Foederalis Conrado Adenauer duce explevit. Post electionem secundam Dietae Foederalis 20 Octobris 1953 Administer Foederalis Familiarum nominatus est. Hoc officio ad 11 Decembris 1962 fungebatur. Eo tempore legem tulit, qua familiis multorum liberorum ferroviaria minimo pretio uti permittebatur. Haec lex diu notissima fuit in Germania. Ad annum 1969 legatus Dietae Foederalis mansit.

Nexus externi 
 Curriculum vitae in pagina Musei Historici Germanici (lingua Theodisca)

Participes primi belli mundani
Alumni Universitatis Monasteriensis
Alumni Universitatis Hamburgensis
Alumni Universitatis Friburgensis Brisgaudiae
Legati Dietae Foederalis Germaniae
Administri Foederales Feminarum et Iuventutis
Mortui 1986